Budai Ciszterci Szent Imre Gimnázium

A Budai Ciszterci Szent Imre Gimnázium Budapest XI. kerületében, a Gellért-hegy lábánál található a Villányi úton, a Feneketlen-tó partjának a közelében. Az épületben 5 szint található, jól felszerelt előadókkal, nagy udvarral, az udvaron több sportpályával, bent három tornateremmel, konditeremmel. Névadója az államalapító Szent István király korán elhunyt fia, Szent Imre herceg. Története Zirc ciszterci apátja, Békefi Remig 1912-ben a kultuszkormányzattal és a székesfővárossal együttműködve hívta életre a Budai Ciszterci Szent Imre Gimnáziumot, akkoriban még – saját épület híján – a Váli utcai iskolában. A ciszterciek a lendületesen fejlődő Dél-Budára iskolát, templomot és rendházat álmodtak és az iskolával kezdték. A fejlődést megakasztotta az első világháború, az alapkőletétel fényes külsőségek között 1927. október 9-én, Magyarok Nagyasszonyának ünnepén történt. A Werner Adolf zirci apát kezdeményezte építkezéssel csak 1929-re készülhetett el a Szent Imre Gimnázium Wälder Gyula műépítész tervezte mai épület. A következő két évtizedben, az addigra már – olyan nagynevű igazgatók irányítása mellett, mint Bitter Illés, Hadarits-Endrédy Vendel és Brisits Frigyes – hírnevet szerzett iskolában a ciszterci nevelés nagyszerű eredményeket ért el, kiválóan felkészített és tisztességre hívott fiatalok szárnyra bocsátásával. (Közülük nem kevesen a tudományos és művészeti élet, illetve közélet ismert és elismert kiválóságai lettek.) A második világháború után a kommunisták által irányított egyházellenes intézkedések keretében került sor az iskola államosítására 1948-ban. A következő évtizedekben, az utód József Attila Gimnáziumban is végig élt és érvényesült a ciszterci múlt hagyománya és amikor az 1989–1990-es rendszerváltással lehetősége nyílt a szerzetesrendi iskolák újraindításának, Kerekes Károly zirci apát kezdeményezte a budai gimnázium visszaadását. Több éves, bonyolult átadási-átvételi folyamat lezárásaként a József Attila Gimnázium más épületbe költözött, és 1997-ben – immár Zakar F. Polikárp zirci főapát irányítása mellett – megkezdhette működését a Budai Ciszterci Szent Imre Gimnázium. Az iskola ma 8 évfolyamos (4+6) és 4 évfolyamos (vegyes szerkezetű) középiskolaként, közel 900 tanulóval működik. A gimnázium cserkészcsapata Az iskolában működik a 25. számú Szent Imre Cserkészcsapat 1920. március 1. óta. Csapatparancsnokai voltak dr. Orsovai Fülöp 1920-1925, Endrédy Vendel 1925-1929, Rajeczky Benjamin 1929-1931, Palos Bernardin 1931-1933, Suhajda Róbert 1933-1937, Sigmond Lóránt 1937-1941, dr. Golenszky Kandid 1941-1948, dr. Erődi-Harrach Béla 1989-2007, Asbót András Gábor 2007-2009, Rudan János 2009-2011, Merza Péter 2011-2013, Szilágyi Bence 2013-2015, Turi Gellért 2015-2017, Köllőd Csaba 2017-. Megbízott parancsnokok voltak 1998 és 2007 között Bencze Dávid, dr. Bak Mihály és Palotai Márton. Az iskola nevelő tevékenységét a cserkészcsapat hagyományosan a természet szeretetével, a sportos, egészséges életvitellel és az önneveléssel, önképzéssel egészíti ki. A cserkészcsapat több száz tagja között számos értelmiségi, közéleti, művész és gazdasági szakember található.A cserkész avató ünnepség Csobánkán szokott történni Híres diákjai Abody Béla (1931–1990) József Attila-díjas író, műfordító, kritikus Czeizel Endre (1935–2015) orvos-genetikus Dvorszky Nándor (1921–2013) motorversenyző, sportvezető, autósport szakíró Deák István (történész) (1926) történész Gömöri Pál (1905–1973) Kossuth-díjas orvos, belgyógyász, az MTA tagja Göttinger Pál (1983) színházrendező, színész Györgyi Géza (1930–1973) elméleti fizikus, a fizikai tudományok doktora, egyetemi tanár Hámori Máté (1983) karmester Kovács András Péter (1978) Karinthy-gyűrűs humorista Latinovits Zoltán (1931–1976) Kossuth- és Jászai Mari-díjas színész Lukácsy András (1930) művelődéstörténész, író Novotny Gergely (1925–2003) író, költő, drámaíró, klarinétművész, zenetanár Péter Dávid történelemtanár Romhányi József (1921–1983) író, költő, műfordító, humorista, forgatókönyvíró Sándor Anna Ilona (1997) – Közgazdász, publicista Szebehely Győző (1921–1997) csillagász, gépészmérnök, egyetemi tanár, az Apollo űrhajók egyik pályatervezője Vajda Miklós (1931–2017) műfordító, író Wehner Tibor (1918–1977) Liszt Ferenc-díjas zongoraművész, a Zeneakadémia tanára Jegyzetek Források Az iskola honlapja A cserkészcsapat honlapja További információk "Római katolikus templom (Szent Imre)". Műemlékem.hu. Hozzáférés: 2017. május 19.. : Unknown parameter |templatename= ignored (súgó) A Ciszterci Rend budai Szent Imre Gimnáziumának története. Az alapítástól – a szétszóratásig, és még azon túl is... 1912–1948–1958; összeáll. Balogh Endre; Ciszterci Cserkészek Baráti Köre Alapítvány, Budapest, 1994 Saxa loquuntur. Műhely és szentély – nem középiskolás fokon – a Lágymányoson, 1912–1997. Emlékezés és emlékeztetés a budai Szent Imre Gimnázium, és a József Attila Gimnázium történetére és legendájára; összegyűjt. Vasbányai Ferenc, szerk. Bőhm Ágnes et al.; Szt. Imre Gimnázium–József Attila Gimnázium, Budapest, 1998 A Budai Ciszterci Szent Imre Gimnázium 100 éve; főszerk. Turócziné Pesty Ágnes; Budai Ciszterci Szt. Imre Gimnázium, Budapest, 2013